laion/Wikipedia-Exotic huggingface dataset:
גזפרום פרומגז

גזפרום פרומגז (ברוסית: Газпром промгаз; עד 4 ביולי 2008 - פרומגז) הוא המרכז המדעי של תאגיד גזפרום בתחום ביסוס מדיניות האנרגיה האזורית, גיזוז, הפצה ושימוש בגז, פיתוח משאבי מתאן בתפרי פחם ופיקדונות פחמימנים קטנים. אנרגיה אזורית. עבודות תכנון וסקר, מחקר ופיתוח. בחינה, תיעוד תכנון ותקציב. אספקת גז וחיבור אזורי שוליים ברוסיה לגז. ניצול ופיתוח של מערכות חלוקת גז. ניהול מערכות העברת גז אזוריות. עיבוד גז אזורי ומחקר בתחום הכימיה של הגז. יעילות אספקת אנרגיה וחיסכון באנרגיה. פיתוח שדות עיבוי גז אזוריים. פיתוח משאבי פחמימנים לא שגרתיים. גיבוש מדיניות מוערכת, תמחור ותעריפים. שירותי אנרגיה. מערכות פיקוח רפואי סביבתי ומערכות תמיכה בחיים. תאגיד Gazprom - בעל המניות העיקרי (99.36% ממניות החברה). יורי יוסיפוביץ' ספקטור - מנכ"ל (מאז פברואר 2013 עד אפריל 2015). אולג פטרוביץ' אנדרייב - מנכ"ל (מאז אפריל 2015). קונסטנטין ואלרייביץ' חומנקו - יו"ר הדירקטוריון (סגן ראש מחלקת הפרויקטים של גזפרום). חברי הדירקטוריון: ואלרי ניקולאייביץ' מטיושצ'קין - ראש מחלקת תפעול חלוקת גז ומתקני גז, הובלת גז, מחלקת אחסון וניצול תת-קרקעי בגזפרום; ולדימיר ויקטורוביץ' קולדומסוב - ראש המשרד לעיצוב פרויקטים זרים במחלקת הפרויקטים של גזפרום; וסילי ולדימירוביץ' סבצ'נקו - ראש המחלקה לחקר השקעות במחלקת העיצוב של PJSC גזפרום; Filatova אלה יבגנייבנה פילאטובה - ראש המחלקה להסכמים ותחזוקת רישום של המחלקה המשפטית בגזפרום; אולגה מיכאילובנה שופליק - ראש המחלקה לניהול תכנון ומדידות של מחלקת הפרויקטים בגזפרום. אתר האינטרנט הרשמי של גזפרום פרומגז "О компании" (ברוסית). promgaz.gazprom.ru. נבדק ב-2018-07-16. "Юрий Иосифович Спектор" (ברוסית). promgaz.gazprom.ru. אורכב מ-המקור ב-2018-07-16. נבדק ב-2018-07-16. "Интерфакс – Сервер раскрытия информации". www.e-disclosure.ru. נבדק ב-2016-01-26. "Олег Петрович Андреев" (ברוסית). promgaz.gazprom.ru. אורכב מ-המקור ב-2018-07-16. נבדק ב-2018-07-16.
ווסטוק גזפרום

ווסטוק גזפרום (ברוסית: Востокгазпром) היא חברה בת של תאגיד גזפרום (99.98% מהמניות), שהוקמה ב-8 באפריל 1999 ומקום מושבה בעיר טומסק שבסיביר. כיום החברה מתמחה בייצור גז ונפט ומיישמת אסטרטגיה שמטרתה להשיג יתרון תחרותי בפיתוח שדות עם מבנה גאולוגי מורכב והרכב פחמימני. חברת ווסטוקגזפרום ממלאת תפקידים מובילים ברשימת המפעלים הגדולים ביותר בתעשיית הנפט והגז של המחוז הפדרלי בסיביר. חברות בנות: OJSC Tomskgazprom LLC Sibmetakhim. מוצרי החברה הם נפט, גז טבעי, עיבוי גז, מתנול וגז פחמימני מעובה. ווסטוקגזפרום מחזיקה ברישיונות לזכות להשתמש במשאבים של שבעה אתרים מורשים (קזאן, אוסטנינסקי, ריבלסקי, מולדז'ינסקי, סוורו-ויסיאוגן, צ'קלובסקי וסומובסקי) הממוקמים באזור טומסק לצורך חקר גאולוגי, חקר וייצור חומרי גלם פחמימניים. מנכ"ל ווסטוקגזפרום הוא ויטאלי אנטולייביץ' קוטפוב. עד אוגוסט 2004 עמד בראש החברה, מי שמונה לאחר מכן למושל מחוז טומסק סרגיי ז'ווצ'קין, לאחר מכן עד סוף 2007, ניהל ויטאלי גאורגייביץ' יאקובלב את החברה. אתר האינטרנט הרשמי של ווסטוק גזפרום ווסטוק גזפרום, ברשת החברתית אקס (טוויטר) ווסטוק גזפרום, ברשת החברתית VK
המקשר (סרט)

המקשר (באנגלית: The Go-Between) הוא סרט קולנוע בריטי מסוגת דרמה רומנטית משנת 1971 בבימויו של ג'וזף לוסי עם ג'ולי כריסטי, אלן בייטס ודומיניק גארד בתפקידים הראשיים. התסריט נכתב על ידי הרולד פינטר והוא מבוסס על הרומן "המקשר" של ל.פ. הרטלי (אנ') משנת 1953. הספר עובד גם לסרט טלוויזה של ה-BBC בשנת 2015, למחזה, למחזמר ולאופרה. השנה 1900, הנער ליאו קולסטון (דומיניק גארד) מוזמן על ידי חברו ללימודים מרקוס מודסלי (ריצ'רד גיבסון) לבלות עם משפחתו העשירה באחוזת המשפחה בנורפוק. ליאו מתוודע לבני המשפחה - גברת מודסלי (מרגרט לייטון), מר מודסלי (מייקל גוף) ובתם מריאן (ג'ולי כריסטי), אחותו הגדולה של מרקוס. בני המשפחה הם חמורי סבר וליאו מפתח קשר עם מריאן המחבבת אותו. היא משוחחת איתו בחיבה ולוקחת אותו לקנות לו בגדי קיץ בנוריץ'. מרקוס נתקף בחצבת וליאו מורחק ממנו ומתחיל לטייל בסביבה. הוא נכנס לחווה סמוכה, נפצע בברכו ומטופל על ידי בעל החווה, טד ברג'ס (אלן בייטס). ליאו מודה לו ובתגובה מבקש ממנו טד להעביר מכתב למריאן אבל לשמור זאת בסוד ולא לגלות לאף אחד. מריאן מנהלת רומן סודי עם טד. ידוע לה שהוריה לא יאפשרו לה להמשיך איתו בגלל הבדל המעמדות הגדול בתקופה הוויקטוריאנית ובגלל שהם מייעדים אותה לויקונט יו טרימינהאם (אדוארד פוקס) בעל צלקת בפנים ממלחמת הבורים, שאותו היא אינה אוהבת. ליאו ממשיך להיות המקשר בין טד למריאן למרות חוסר רצונו. אף אחד אינו חושד ברומן הזה פרט לגברת מודסלי, בחושיה האימהיים החדים. כולם מתאספים באולם הגדול כדי לחגוג לליאו האורח, יום הולדת 13. בחוץ מתחוללת סופה וכולם מחכים למריאן. ליאו מכבה 13 נרות על העוגה ומריאן עדיין איננה. אך גב' מודסלי משערת היכן היא נמצאת. היא אוחזת בליאו ושניהם רצים בגשם שוטף לחוותו של טד ומוצאים באסם את טד ומריאן מתעלסים. כעבור זמן קצר, טד מתאבד בירייה. הסרט מדלג 50 שנה. ליאו המבוגר (מייקל רדגרייב) מגיע לבקר את מריאן הקשישה. בכניסה הוא מבחין בנכד שלה, דניס. מריאן כבר אלמנה, וליאו עדיין רווק מזדקן. הטראומה של אותו קיץ פגעה בו נפשית והוא לא הקים משפחה. מריאן מבקשת ממנו שיהיה שוב מתווך, הפעם בינה לנכד שלה המתנכר לה. היא מבקשת ממנו שיגלה לנכד את כל הפרשה. לשאלתה למי דומה הנכד, עונה ליאו ללא היסוס "לטד ברג'ס". הסרט זכה בפרס דקל הזהב בפסטיבל הקולנוע בקאן והיה מועמד לפרס גלובוס הזהב לסרט הזר הטוב ביותר. הנער דומיניק גארד זכה בפרס באפט"א לשחקן החדש המבטיח ביותר הרולד פינטר זכה בפרס באפט"א לתסריט הטוב ביותר אדוארד פוקס זכה בפרס באפט"א לשחקן הטוב ביותר בתפקיד משנה, ג'ולי כריסטי הייתה מועמדת לפרס באפט"א לשחקנית הטובה ביותר בתפקיד ראשי. מרגרט לייטון זכתה בפרס באפט"א לשחקנית הטובה ביותר בתפקיד משנה. "המקשר", במסד הנתונים הקולנועיים IMDb (באנגלית) "המקשר", באתר נטפליקס "המקשר", באתר AllMovie (באנגלית) "המקשר", באתר Rotten Tomatoes (באנגלית) "המקשר", באתר אידיבי "המקשר", במסד הנתונים הקולנועיים KinoPoisk (ברוסית) המקשר, 1971,באתר screenlight פסקול המוזיקה של המקשר 1971, באתר יוטיוב
ספסל (אתר אינטרנט)

ספסל הוא אתר אינטרנט העוסק בכדורסל ישראלי. ספסל עלה לרשת האינטרנט ב-6 באוקטובר 1997, על ידי שלומי פרי, שעוד בהיותו חייל החל לאסוף נתונים סטטיסטיים על כדורסל ישראלי, ומוטי גוסט. הידיעה הראשונה שהופיעה בו דיווחה על חילופי שחקנים זרים בגבעת שמואל. האתר סיפק נתונים סטטיסטיים על משחקים ושחקנים משנת 1991 ואילך, נתונים שלא היו זמינים אז באתרים אחרים. מעבר לסיקורה של ליגת העל בכדורסל האתר התמקד גם בליגות נמוכות, ליגות נשים וכן ליגות נוער וילדים שלא זכו לסיקור נרחב על ידי אמצעי התקשורת. כמו כן כלל האתר כתבות מגזין וטורי דעות ופרשנות. התוכן הועלה לאתר על ידי כתבים וצלמים שעבדו בהתנדבות, רובם ללא רקע עיתונאי. עם זאת לאורך השנים הכתבים באתר השתלבו בתפקידים בענף הכדורסל ובאמצעי התקשורת. מייסד האתר, שלומי פרי, עבר לשמש כסמנכ"ל התקשורת של מנהלת ליגת העל בכדורסל וב-2020 מונה למנכ"ל המנהלת. ברק חקלאי ואפרת עמורבן עברו ל-ynet ואור שקדי לוואלה!ספורט. האתר נהיה פופולרי בקרב "עכברי כדורסל" וזכה לשבחים רבים, למשל משחקן העבר ופרשן הכדורסל דורון קרמר ומעיתונאי הכדורסל ערן סלע. עם זאת, למרות השבחים שזכה האתר על המידע אותו הוא מספק, הוא לא נחשב למתקדם מבחינה ויזואלית. ב-2009, כאשר נבחר האתר על ידי Mako לאחר מחמשת אתרי הספורט הטובים ביותר בישראל, נכתב כי הוא "מקיף בצורה בלתי רגילה ולעומת שאר אתרי הספורט הגדולים והפורטלים" אך גם כי "עם כל הכבוד לאהבה, להתמדה ולהשקעה – קשה להסתיר את העובדה שמדובר באתר מאוד עני מבחינה ויזואלית, שלא לדבר על תוכני וידאו שנהפכו לגולת הכותרת של האינטרנט בסוף העשור הראשון של המאה ה-21". בסוף 2018 הועלה האתר בגרסה מחודשת, הכוללת יותר תמונות וכן כתבות וידאו ופודקאסטים. כמו כן ישנן באתר יותר פרסומות. כתבות ודפי הסטטיסטיקה מהאתר הישן נגישים כעת כארכיון דיגיטלי. האתר ממשיך לספק מידע שלרוב לא מציעים אמצעי תקשורת מרכזיים כמו במדורים על כדורסלניות ישראליות בליגת המכללות בארצות הברית וכדורסל פאראולימפי. כמו כן יש באתר אפשרות להשתתף במשחק ספסליג, משחק במתכונת "ליגת החלומות". האתר כולל גם "מדור היסטוריה" בו ניתן למצוא סיכומי עונות של ליגת העל החל משנות ה-50 ועד שנות ה-2000, הישגים של קבוצות ישראליות במפעלים אירופאיים, מידע על שחקנים ומאמנים ישראליים בקבוצות אירופאיות ועוד נתוני טריוויה שונים. אנשי אתר ספסל סייעו להפקת ספר הכדורסל הישראלי אשר זמין להורדה מאתר מנהלת הליגה מאז מאי 2019. מדור ההיסטוריה של ספסל כולל מידע על מחזיקות גביע ואלופות ליגות נוער ובתי ספר בכל הזמנים. מאז שנות ה-2000 נוהג ספסל לבחור את מצטייני העונה בליגת הנוער. להלן פירוט של מצטייני העונה בליגת הנוער: נכון ליולי 2024 לאתר ספסל כ-1,900 עוקבים בטוויטר, כ-12,000 עוקבים בפייסבוק וכ-3,000 עוקבים באינסטגרם. אתר הופס ספורטס רבי אתר האינטרנט הרשמי של ספסל ספסל, ברשת החברתית פייסבוק ספסל, ברשת החברתית אקס (טוויטר) ספסל, ברשת החברתית אינסטגרם ספסל, סרטונים בערוץ היוטיוב ארכיון ספסל שרון קינן, "נוסע בשוליים": הכל התחיל על הספסל, באתר ישראל היום, ‏9 באוקטובר, 2017 גידי ליפקין, ‏שלומי פרי נבחר כמנכ"ל קבוע של מנהלת הליגה, באתר ONE‏, 29 באוקטובר 2020 היכל התהילה של אנשי ספסל, באתר ספסל ניר צדוק, על עכברים ואוהדים, באתר הארץ, 13 באוקטובר 2010 דורון קרמר, כמה ענייני כדורסל, באתר דה-באזר, ‏2 באוקטובר, 2010 ערן סלע, עשרים האתרים השימושיים ביותר שלי, באתר כדורסלע, ‏19 במרץ, 2008 אתרי הספורט הטובים בישראל, באתר ‏מאקו‏, 29 בספטמבר 2009 "ספר הכדורסל הישראלי" – בואו לתמוך, באתר ספסל, ‏14 באוגוסט 2018 נבחרי העונה בליגה לנוער לאורך השנים, באתר ספסל
Gold

Gold (בעברית: זהב) הוא אלבום האוסף התשיעי של זמרת הפופ האמריקנית, שר. האלבום יצא לאור ב-1 במרץ 2005 על ידי חברת התקליטים גפן רקורדס. ב-AllMusic זכה האלבום לדירוג של ארבעה וחצי כוכבי זהב. עם יציאתו נכנס אלבום האוסף אל המקום ה-11 במצעד האלבומים שבסקוטלנד. אלבום האוסף יצא שנתיים בלבד לאחר שהוציאה שר את אלבום המולטי-פלטינה The Very Best of Cher. בתחילת חודש אוגוסט 2010, הוכרז שאלבום האוסף מכר כ-88,000 עותקים בארצות הברית בלבד. בסמוך לצאתו, עלה אלבום האוסף לרשת הזרמת המדיה ספוטיפיי. מידע על האלבום Gold באתר MusicBrainz האלבום Gold באתר Discogs סוני בונו, דיאן וורן, סנוף גארט, בוב אסתי, מייקל בולטון, דזמונד צילד, פיטר אשר, ריצ'י זיטו Gold - Cher | Songs, Reviews, Credits, AllMusic (באנגלית) Official Scottish Albums Chart Top 100 | Official Charts Company, www.officialcharts.com (באנגלית) Gold & Platinum, RIAA (באנגלית) Gold, נבדק ב-2019-08-15 Gold & Platinum, RIAA (באנגלית) Cher - Gold - BPI
הר אולפורט

הר אולפורט (באנגלית: Mount Allport) הוא הר שאינו מכוסה שלג, מערבת לפסגת לזלי, ברכס לקי שבאנטארקטיקה. ההר נמצא 9 קילומטרים דרומית להר קוק. ההר מופה לראשונה בהתבסס על תצלומי אוויר שבוצעו על ידי משלחת החקר האוסטרלית הלאומית לאנטארקטיקה. שמו של ההר ניתן לו על ידי ועדת השמות והמדליות האנטארקטית של אוסטרליה. ההר נקרא על שמו של ב. אולפורט (B. Allport), שהיה קצין הרדיו בשל תחנת מוסון בשנת 1964; וכן היה חבר באחת ממפלגות הסקר שמיפתה את רכס לקי בשנת 1965. הר אולפורט באתר הסקר הגאולוגי של ארצות הברית הר אולפורט באתר הגאזט האנטארקטי של ממשלת אוסטרליה הר אולפורט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
Icon

Icon (בעברית: אייקון) הוא אלבום האוסף העשירי של זמרת הפופ האמריקאית, שר. אלבום האוסף יצא לאור ב-4 בינואר 2011 על ידי חברות התקליטים גפן רקורדס ויוניברסל מיוזיק גרופ. האלבום הוא חלק מסדרת אלבומים באותו שם Icon אשר הופצו לכל הזמרים הוותיקים של חברת יוניברסל. אלבום האוסף כולל בתוכו את 12 מלהיטיה של שר. עם יציאתו נכנס אלבום האוסף אל המקום ה-91 במצעד הבילבורד 200. מידע על האלבום Icon באתר MusicBrainz האלבום Icon באתר Discogs Cher - Icon, Discogs (באנגלית) Cher Chart History, Billboard "British album certifications – Cher – Icon". British Phonographic Industry. Retrieved 13 August 2019. Select albums in the Format field. Select Silver in the Certification field. Type Icon in the "Search BPI Awards" field and then press Enter.
מוריס 1800/2200

מוריס 1800/2200 (באנגלית: Morris 1800, Morris 2200, קרוי גם: Austin 1800/2200) הם דגמים של מכונית משפחתית גדולה מתוצרת קונצרן הרכב הבריטי British Motor Corporation (בין השנים 1964–1968) והקוֹנְגְּלוֹמֵרָט British Leyland בין השנים 1968–1975 בבריטניה, אוסטרליה וניו זילנד. בשנת 1965 זכה דגם "אוסטין 1800" במקום הראשון בתחרות מכונית השנה באירופה. המכונית הייתה פופולרית באוסטרליה ובהדרה המפעל המקומי היגע לכ-95% של החלקים כייצור מקומי. בהמשך חלקים שולבו במכונית ספורט אוסטרלית Bolwell Nagari. 4 דלתות – סדאן. 2 דלתות – טנדר. שם הקוד של דגמי "מוריס 1800" ו"מוריס 2200" שניתן על ידי British Motor Corporation (אנ') היה "BMC ADO17" דגמים כמעט זהים היה קרויים "אוסטין 1800" ו"אוסטין 2200". לשעבר מתוצרת "Austin Motor Company" (אנ') חברה בבעלות British Motor Corporation (אנ') דגמי "Wolseley 18/85" ו"Wolseley Six" היו דגמים כמעט זהים מתוצרת "Wolseley Motors" (אנ') חברת בת של British Motor Corporation (אנ'). יוצרו כ-315,000 יחידות. 4 דלתות. 5 נוסעים. מנוע קדמי. סוג הנעה: הנעה קדמית. מנועי בנזין. מנוע קירור מים. קיבולת מכל דלק: 48 ליטר (דגם 1800), 56 ליטר (דגם 2200). דגמי "מוריס 1800" היו בשירות משטרת בריטניה. מנוע "מוריס 1800" הורכב (ברישיון) בדגם הספורט פרוב 16 (שנת 1970) "1800" – הורכב בדגם מנוע המפיק 85 כ"ס. "De Luxe 1800" – הורכב בדגם מנוע המפיק 85 כ"ס. "1800 S" – הורכב בדגם מנוע המפיק 98 כ"ס. "De Luxe 1800 S" – הורכב בדגם מנוע המפיק 98 כ"ס. "Morris 1800 ADO17 Mk I" – יוצר בין השנים 1966–1968. "Morris 1800 ADO17 Mk II" – יוצר בין השנים 1968–1972. "Morris 1800-2200 ADO17 Mk III" – יוצר בין השנים 1972–1974. "מוריס 1800", שנת 1970 "מוריס 1800", שנת 1972 "מוריס 1800" דגם "S", דור שני, שנת 1971 "מוריס 1800" דגם "S", דור שני, שנת 1971 "מוריס 1800", שנת 1972 "מוריס 1800", שנת 1975 "מוריס 2200", שנת 1975 "מוריס 1800", דור שני – טנדר "אוסטין 1800", דור שני – טנדר "מוריס 1800" – ניידת משטרה אוסטין קיימברידג' מדיה וקבצים בנושא מוריס 1800/2200 בוויקישיתוף Morris 2200, סרטון בערוץ "douglas craig", באתר יוטיוב (אורך: 02:58) "מוריס 1800/2200" "מוריס 1800", "מוריס 2200" – מפרט M Sedgwick & Gillies M, revised by J Pressnell (1997) [1986]. Classic and Sports Car Magazine A-Z of Cars 1945–1970. Bay View Books. ISBN 1-870979-39-7 "מוריס 2200", שנת 1973 – מפרט אוסטין 1800 אוסטין 2200 – מפרט
אדורנה

אדורנה גרסיה אלמגרו (בספרדית: Edurne García Almagro; נולדה ב-22 בדצמבר 1985) היא זמרת, שחקנית ומגישת טלוויזיה ספרדייה. אדורנה מוכרת בזכות השתתפותה בתוכנית הכישרונות הספרדית "Operación Triunfo", בשנת 2005 אשר הגיעה למקום השישי. אדורנה מוכרת גם כנציגת ספרד באירוויזיון 2015, בו השתתפה עם השיר "Amanecer", שהגיע למקום ה-21. אדורנה נולדה בבירת מדריד, ספרד. היא החלה להשתתף באודישנים בילדותה. בגיל תשע הפכה לחברה בקבוצת מוזיקת הילדים של טרסטוס. כמו כן, היו לה בילדותה תפקידים קטנים בסדרות טלוויזיה ספרדיות. במהלך שנת 2005 הקבלה לתוכנית הכישרונות הספרדית "Operación Triunfo". היא הודחה בתוכנית ה-12 החיה, וסיימה במקום השישי בתחילת 2006. החל מ-2016 היא משמשת כשופטת בתוכנית המציאות "Got Talent Espana" והחל ומשנת 2020 משמשת כשופטת בתוכנית המציאות "Idol Kids", המבוססת על התכנית האמריקאית אמריקן איידול", אך לילדים. בשנת 2019 הצטרפה לעונה הרביעית של הטלנובלה "לשרת ולהגן" (servir y proteger) בדמותה של שרה בריוס. אדורנה נשואה לדויד דה חאה, שוערה של מנצ'סטר יונייטד ונבחרת ספרד בכדורגל. 2006: Edurne 2007: Ilusión 2008: Première 2010: Nueva piel 2013: Climax 2015: Adrenalina Catarsis: 2020 2006: Tour Edurne 2007: Tour Ilusión 2008: Mini Tour Première 2010: Tour Nueva Piel 2014: Painkiller Tour 2015-2016: Adrenalina Tour 2005: Tour Operación Triunfo 2008: Grease, el musical de tu vida 2011: Tour PopStars 2011–13: Grease, el musical 2013: 40 Hot Mix Road Show פרק זה טעון עדכון. אנא תרמו לוויקיפדיה ועזרו לעדכן אותו. 2002: Hospital Central 2003: Ana y los 7 2005: Operación Triunfo 2015: אירוויזיון 2015 2015: Gym Tony 2016: Objetivo Eurovisión 2019: La que se avecina 2019: לשרת ולהגן 2020: Idol Kids 2020: Fam Jam ¡Baila en familia! מדיה וקבצים בנושא אדורנה בוויקישיתוף אתר האינטרנט הרשמי של אדורנה אדורנה, ברשת החברתית פייסבוק אדורנה, ברשת החברתית אקס (טוויטר) אדורנה, ברשת החברתית אינסטגרם אדורנה, ברשת החברתית טיקטוק אדורנה, סרטונים בערוץ היוטיוב אדורנה, במסד הנתונים הקולנועיים IMDb (באנגלית) אדורנה, במסד הנתונים הקולנועיים KinoPoisk (ברוסית) אדורנה, באתר ספוטיפיי אדורנה, באתר AllMusic (באנגלית) אדורנה, באתר MusicBrainz (באנגלית) אדורנה, באתר דיזר אדורנה, באתר Yandex.Music (ברוסית) אדורנה, באתר Discogs (באנגלית) אדורנה, באתר Songkick (באנגלית) אדורנה, באתר Genius Escudero, Victor (14 בינואר 2015). "Edurne to sing for Spain in Vienna!". eurovision.tv. eurovision.tv. נבדק ב-14 בינואר 2015. {{cite web}}: (עזרה) Irishmirror.ie, David de Gea's wife hints Man Utd keeper is considering his future, irishmirror, ‏24 במאי 2019
נוקיה C2-01

נוקיה C2-01 הוא טלפון סלולרי מתוצרת חברת נוקיה. הוא הוצג לראשונה ב-2008, והחליף את קודמיו נוקיה 2700 קלאסיק (אנ') ונוקיה 2730 קלאסיק (אנ'). הדגם כולל מצלמה אחורית של 3.2 מגה פיקסל, נגן מוזיקה, דפדפן אינטרנט, מקלט רדיו, יציאת USB, שעון עצר, טיימר, חיבור לבלוטות', כניסה לכרטיס זיכרון עד 32 ג'יגה בייט, ועוד. מכשירים רבים מדגם זה הותאמו לשמש כטלפון כשר באישור ועדת הרבנים לענייני תקשורת, והם נפוצים במגזרים החרדי והחרדי לאומי בישראל. מדיה וקבצים בנושא נוקיה C2-01 בוויקישיתוף מפרט טכני של נוקיה C2-01 (באנגלית) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אדם לודוויג לוונהאופט

אדם לודוויג לוונהאופט (בשוודית: Adam Ludwig Lewenhaupt;‏ 15 באפריל 1659 – 12 בפברואר 1719) היה גנרל שוודי אשר התבלט במהלך המלחמה הצפונית הגדולה. לוונהאופט נולד ב-15 באפריל 1659 בעיר קופנהגן שבדנמרק לרוזן לודוויג ויריך לוונהאופט - גנרל בצבא שוודיה וחבר מועצת המלוכה השוודי, והרוזנת שרלוט פון הוהנלוהה. בגיל תשע הוא התייתם מאביו, ואת ילדותו בילה באחוזה המשפחתית - טירת שרלוטנבורג. הוא למד באוניברסיטאות של לונד, רוסטוק, ויטנברג ואופסלה. הוא ניסה בתחילה להתחיל בקריירה דיפלומטית, אולם לא מצא בה עניין והחליט להתגייס לצבא. ב-1684 הוא הוצב תחת פיקודו של הרוזן נילס ביילקה - גנרל שוודי אשר שירת בצבא האימפריה הרומית הקדושה. הוא לחם בשירותו במהלך המלחמה הטורקית הגדולה, וב-1686 עזב את הצבא. בשנת 1689 הוא התחתן עם בת דודתו ברטה דורותיאה לוונהאופט, ובשנת 1691 התגייס לכוחות המזוינים של הרפובליקה ההולנדית, ונלחם במלחמת תשע השנים כנגד ממלכת צרפת. במהלך המלחמה הוא הועלה לדרגת קולונל. ב-1697 הוא עזב את הצבא ההולנדי וחזר לשוודיה. עם פרוץ המלחמה הצפונית הגדולה ב-1700 הוא התגייס לצבא שוודיה וקיבל פיקוד על גדוד חי"ר שהוקם זה עתה. לוונהאופט לחם בהצטיינות תחת פיקודו של קרל השנים עשר, מלך שוודיה בקרבות נגד האיחוד הפולני-ליטאי. המלך העניק לו פיקוד על כוח עצמאי שהוצב באזור קורלנד, ומטרתו הייתה למנוע סיוע מרוסיה הצארית לפולנים. הוא השיג כמה ניצחונות לא מבוטלים אשר הקנו לו שם של מפקד מוכשר וזהיר. בשנת 1706 הוא הועלה לדרגת גנרל ומונה למושל ריגה. שנתיים לאחר מכן הורה לו המלך לצעוד עם 12,000 מאנשיו דרומה ולחבור אל כוחו של המלך. הוא צווה להביא עמו אספקה וציוד כהכנה לקראת חידוש המתקפה כנגד רוסיה. עם זאת, הרוסים הנחילו לו מפלה ניצחת בקרב לסנאיה, והוא הצליח להגיע אל המלך רק עם מחצית מהכח וללא תחמושת ומזון. בקרב פולטבה העניק לו המלך פיקוד על כמחצית מהכח השוודי. הקרב הסתיים בהפסד שוודי צורב, ולוונהאופט עצמו נפל בשבי הרוסי. הוא הוחזק כאסיר במוסקבה שם מת ב-12 בפברואר 1719 בגיל 59. זיכרונותיו נערכו בידי חתנו, ויצאו לאור בסטוקהולם ב-1757. מדיה וקבצים בנושא אדם לודוויג לוונהאופט בוויקישיתוף
יאנדל

יאנדל ווגייה מלאווה (בספרדית: Llandel Veguilla Malavé; נהגה Yandel; נולד ב-14 בינואר 1977) הוא זמר ומפיק תקליטים פורטו ריקני. יאנדל נולד בפוארטו ריקו, והופיע בסצנת המוזיקה בשנת 1995. הוא ידוע בעיקר כחבר לשעבר בצמד הרגאטון "ויסין ויאנדל". הוא הוציא לאור את אלבום הסולו הראשון שלו, Quien Contra Mi, בספטמבר 2003. אלבום האולפן הסולו השני שלו, De Lider a Leyenda, יצא בנובמבר 2013, אשר הוגדר "זהב" (לטיני) על ידי ה-RIAA בשנת 2014. ביולי 2004, התחתן ווגייה עם בת זוגו משכבר הימים אדנריס אספדה פיגרואה. לזוג שני ילדים אדריאן יאנדל ווגייה (נולד ב־25 בינואר 2001) ודרק אדריאן ווגייה (נולד ב־27 במאי 2004). אחיו הצעיר של יאנדל הוא הזמר גדיאל ווגייה מלאווה. 2003: Quien Contra Mí 2013: De Líder a Leyenda 2015: Dangerous 2017: Update 2019: The One 2020: ¿Quién Contra Mí 2? 2021: Dynasty (עם טאיני) Resistencia :2023 2024: Elyte 2014: (Legacy: De Líder a Leyenda Tour (EP 2024: Manifesting 20-05 (עם פייד) 2015: Legacy: De Líder a Leyenda Tour מדיה וקבצים בנושא יאנדל בוויקישיתוף אתר האינטרנט הרשמי של יאנדל (בספרדית) יאנדל, ברשת החברתית פייסבוק יאנדל, ברשת החברתית אקס (טוויטר) יאנדל, ברשת החברתית אינסטגרם יאנדל, ברשת החברתית טיקטוק יאנדל, סרטונים בערוץ היוטיוב יאנדל, במסד הנתונים הקולנועיים IMDb (באנגלית) יאנדל, באתר אפל מיוזיק (באנגלית) יאנדל, באתר ספוטיפיי יאנדל, באתר סאונדקלאוד (באנגלית) יאנדל, באתר Last.fm (באנגלית) יאנדל, באתר AllMusic (באנגלית) יאנדל, באתר MusicBrainz (באנגלית) יאנדל, באתר דיזר יאנדל, באתר Discogs (באנגלית) יאנדל, באתר Songkick (באנגלית) יאנדל, באתר Genius יאנדל, באתר בילבורד (באנגלית) יאנדל, באתר טיידל (באנגלית) Multiforo Reggaeton.com - Yandel disfruta a su segundo hijo - La Kalle habla, web.archive.org, ‏2016-09-17 Yandel celebra 10 años de matrimonio, Ritmoson, ‏15 de julio de 2014 Yandel celebra su aniversario en Las Bahamas, Primera Hora, ‏2014-07-15 (בספרדית) Gadiel, Genius (באנגלית) Karol G and Feid Dominate at the 2024 Latin American Music Awards (Complete Winners List), Variety, ‏26 באפריל 2024 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פציולי

פציולי פסנתרים (מאיטלקית: Fazioli Pianoforti) היא חברה לייצור פסנתרים שבסיסה בסאצ'ילה (אנ'), איטליה. הרעיון לייסוד החברה התחיל כניסיון של פאולו פציולי (יליד 1944), מהנדס מכונות ופסנתרן, לבנות פסנתר ברמה גבוהה באמצעות שילוב מומחים מתחומים שונים (במיוחד לאקוסטיקה ולשימוש טכנולוגי בעצים). החברה נוסדה באופן רשמי ביוני 1981. בשנות ה-80 וה-90 חלה עלייה בפופולריות של הפסנתרים, כאשר פסנתרנים ידועים החלו לנגן ולהקליט על פסנתרי פציולי, ובנוסף הם נבחרו להיות פסנתרים בתחרויות נודעות, כמו בתחרות רובינשטיין. רוב פסנתרי פציולי (מעל 95 אחוזים) מיועדים לייצוא, כאשר אלו הנשארים באיטליה לרוב נמצאים בבתי אופרה מפורסמים, כמו הלה סקאלה. הפסנתרים נבנים אחד לאחד באופן ידני, כשהליך הייצור הוא איטי יחסית - בניית פסנתר אחד לוקחת כ-30 חודשים, ומיוצרים כ 150–170 פסנתרים בשנה בודדת. שם המודל נגזר מאורך הפסנתר, כך שמודל F156 הוא הקטן ביותר (156 ס"מ), ואילו F308 הוא הגדול ביותר (וכנראה מהגדולים בעולם). העץ אשר ממנו בנוי הפסנתר הוא מהמין אשוחית נורווגית, אשר נפוץ בעמק פיימה (אנ') בהרי הדולומיטים. סוג עץ זה נפוץ גם בבניית כלי קשת וכלי מיתר. מדיה וקבצים בנושא פציולי בוויקישיתוף אתר האינטרנט הרשמי של פציולי פציולי, ברשת החברתית פייסבוק פציולי, ברשת החברתית אקס (טוויטר) פציולי, ברשת החברתית אינסטגרם פציולי, סרטונים בערוץ היוטיוב
Hands (אלבום של ליטל בוטס)

Hands (בעברית: ידיים) הוא אלבום הבכורה של הזמרת-היוצרת הפופ הבריטית ליטל בוטס. האלבום יצא לאור ב-5 ביוני 2009, על ידי חברות התקליטים אטלנטיק רקורדס, 679 Artists. הסינגל הראשון מהאלבום, "New in Town", יצא לאור ב-25 במאי 2009. "New in Town" - יצא לאור ב-25 במאי 2009, כסינגל הראשון והפותח מתוך האלבום. עם יציאתו נכנס השיר אל המקום ה-42 במצעד אירופה הוט 100, וה-13 במצעד הסינגלים הבריטי. "Remedy" - יצא לאור ב-17 באוגוסט 2009, כסינגל השני מתוך האלבום. עם יציאתו נכנס השיר אל המקום ה-7 במצעד מדיה פורסט, וה-6 במצעד הסינגלים הבריטי. "Earthquake" - יצא לאור ב-16 בנובמבר 2009, כסינגל השלישי מתוך האלבום. עם יציאתו נכנס השיר אל המקום ה-84 במצעד הסינגלים הבריטי. מידע על האלבום Hands באתר MusicBrainz מידע על האלבום Hands באתר AllMusic האלבום Hands באתר Discogs הוט צ'יפ, רד וואן, סמוטי ג'ונס, גרג קורסטין www.billboard.com www.officialcharts.com http://mediaforest.biz/Default www.officialcharts.com www.officialcharts.com
קרל אמיל לוונהאופט

קרל אמיל לוונהאופט "הזקן" (בשוודית: Charles Emil Lewenhaupt;‏ 28 במרץ 1691 – 4 באוגוסט 1743) היה גנרל שוודי אשר התבלט במהלך המלחמה הרוסית-שוודית (1741–1743). לוונהאופט נולד ב-28 במרץ 1691 בסטוקהולם בירת שוודיה. אביו היה הרוזן קרל גוסטף לוונהאופט ואמו הייתה הרוזנת אמליה קוניגסמרק. בגיל 16 הוא נכנס התגייס לצבא הרפובליקה ההולנדית שם הגיע לדרגת קפטן בשנת 1709. שנה לאחר מכן הוא עזב את הצבא ההולנדי והתגייס לצבא שוודיה. הוא הועלה לדרגת לוטננט קולונל ולחם במהלך המלחמה הצפונית הגדולה. בשנת 1720 התחתן לוונהאופט עם ביאטה קרונהאלם. לזוג נולד בן אחד, קרל אמיל לוונהאופט הצעיר. בשנת 1722 הוא הועלה לדרגת גנרל מיור. במקביל לקריירה הצבאית, הוא פיתח גם קריירה פוליטית. הוא היה חבר בריקסדאג והשתייך למפלגת הכובעים. הוא נמנה בין הגורמים הבולטים בהחלטתה של שוודיה לצאת למלחמה כנגד האימפריה הרוסית בשנת 1741. מלחמה זו ידועה בשם המלחמה הרוסית-שוודית (1741–1743), והיא התרחשה במקביל למלחמת הירושה האוסטרית אשר בה צידדה שוודיה בצרפת ופרוסיה, בעוד רוסיה צידדה בבריטניה ואוסטריה. לוונהאופט מונה למפקד הכוחות השוודיים בפינלנד (במקום קרל קרונשטאדט שהתנגד למלחמה), ופיקד על פלישת הצבא השוודי לרוסיה. המלחמה הסתיימה בכישלון שוודי צורב. לאחר המלחמה, ב-20 ביוני 1743, נידון לוונהאופט למוות על רקע ביצועים גרועים והתנהלות רשלנית לאורך המלחמה. ההוצאה להורג נקבעה ל-20 ביולי, ובהמשך נדחתה ל-30 ביולי. בנו של לוונהאופט הצליח להבריח אותו מכלאו יחד עם קבוצת תומכים, והוא ניסה לברוח לדנציג בסירה. עם זאת, הוא נתפס וראשו נערף בסטוקהולם ב-4 באוגוסט. מדיה וקבצים בנושא קרל אמיל לוונהאופט בוויקישיתוף